《邺都引》
明代·郑学醇

汉季青青千里草，汉家宫阙平如扫。老瞒攘臂逞豪雄，邺都壮如誇丰镐。

辉煌九锡嘉殊勋，嵯峨铜雀高层云。华歆走破宫中柱，墓题犹表汉将军。

长驱气焰吞吴越，赋诗横槊酣江月。舳舻一炬尽成灰，盖世雄心翻咋舌。

爱子临终付与人，分香卖履何悲辛。西陵日暮漳河水，千秋漠漠空黄尘。

作者简介：广东顺德人，字承孟。隆庆元年举人。任武缘知县。有《句漏集》。